|  |
| --- |
|  |
| **A-vask overdrager deres virksomhed til Berendsen Textil Service** |

**Berendsen Textil Service har per 3. januar overtaget familievirksomheden A-vask, som har to svanemærkede vaskerier i Taastrup og Aabenraa. Administrerende direktør, Henrik Luxhøj ser frem til at byde de mange nye kunder velkommen.**

A-vask blev etableret i 2005 af de to libanesiske Warrad-brødre og består af to vaskerier i Taastrup og Aabenraa med 70 medarbejdere og en årlig omsætning på ca. 60 mio. kr. Per 3. januar 2019 overdrager A-vask deres kunder, medarbejdere og produktion til den 164 år gamle Berendsen Textil Service, der i Danmark har 18 vaskerier over hele landet, 1.300 medarbejdere, en årlig omsætning på 1,4 mia. kr. – og siden 2017 har været en del af den internationale Elis-koncern med 45.000 ansatte og over 400.000 kunder i 28 lande. *”Hos Berendsen vil de nye kunder også fremover få den svanemærkede og miljøoptimerede kvalitets-vaskeservice, de har været vant til. Og vi glæder os til at byde de mange nye kollegaer og kunder velkommen, når vi i løbet af 2019 integrerer de to virksomheder”*, udtaler Henrik Luxhøj, Administrerende Direktør i Berendsen Textil Service.

Venlig hilsen

Berendsen

Henrik Luxhøj

Administrerende direktør